Rikunarita-ORG/Wikinium huggingface dataset:
# Yahudiy yozuvi

**Yahudiy yozuvi** — oromiy yozuviaan kelib chiqqan gʻarbiy som yozuvining bir tarmogʻi, ivrit, idish, ladino (yahudiy ispan) va boshqalar tillarda soʻzlashuvchi qadimiy va hozirgi yahudiylarning yozuvi. „Yahudiy kvadrat yozuvi“ (Yozuvning bunday nomlanishi belgi, harflarga kvadrat shaklini berishga intilish bilan bogʻliq) deb ataluvchi bu yozuvda qadimiy yahudiy tilida, shuningdek, ivrit, idish kabi zamonaviy yahudiy tillarida boy diniy, falsafiy, badiiy adabiyot yaratilgan, „Injil“ning Qadimiy ahd qismi yozilgan; u eng kamida mil. av. II-II- asrlardan beri qoʻllanib keladi. Kvadrat yozuvgacha ham qadimiy yahudiy yozuvi mavjud boʻlib, u mil. av. XI— V-asrlarda amalda boʻlgan. Bu yozuvning namunalari toshbitiklarda, tangalarda saqlanib qolgan. Lekin qadimiy yahudiy yozuvining yahudiy kvadrat yozuvi bilan biror bir bogʻliqligi yoʻq.

Qad. yahudiy yozuvidan oromiy kvadrat yozuviga oʻtish mil. av. V-asr oʻrtalaridan boshlangan. Oʻrta asrlarda kvadrat alifboning bir qancha turlari va kursiv shakllari paydo boʻladi. Mazkur alifbolar undosh tovushlarni ifodalovchi 22 harfdan iborat boʻlib, ularda unli tovushlar uchun harflar boʻlmagan. Biroq keyinchalik p, \¥, ] undosh harflari baʼzi unlilarni koʻrsatish uchun ham qoʻllangan, VII—VIII-asrlarda esa unlilar uchun satr osti va boshqalar diakritik belgilar joriy qilinib, ular Injilda, sheʼriy matnlarda, bolalar kitoblarida, darsliklar va boshqalarda koʻllanadi. Yahudiy harflarining anʼanaviy nomlari qadimiy gʻarbiy som alifbosidagi harflarning nomlaridan kelib chiqqan. Alifbodagi harflar tartibi haqida ham shunday fikrni aytish mumkin. Yahudiy yozuvi oʻngdan chapga qarab yoziladi.

YA.yo. som tillari (qad. yahudiy, oromiy, arab)ga nisbatan qoʻllangandagina oʻz konsonantligini (unli harflar yoʻqligini) saqlab qoladi. Idish, ladino, qaraim (turkiy) tillaridagi Yahudiy yozuvi esa konsonant yozuvdan fonografik yozuvga aylangan. Hozirgi ivritda unlilarni koʻrsatuvchi maxsus belgilar qadimgidan koʻra kengroq qoʻllanadi. Hozirgi Yahudiy yozuvida asosan yevropacha tinish belgilari ishlatiladi.

## Adabiyot

* Tayni drevnix pismen, M., 1976; Fridrix I., Istoriya pisma, per. s nem., M., 1979; Gelb I.Ye., Opnt izucheniya pisma, per. s angl., M., 1982.

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Tibet-birma tillari

| Tibet-birma tillari |
| --- |
| Joʻgʻrofiy taqsimlanishi: |
— |
| Lingvistik turkumlanishi: |
Default* '
 |
| Boʻlinishi: |

—

 |
|  |

**Tibet-birma tillari** – xitoy-tibet tillari oilasining 2 asosiy tarmogʻidan biri; asosan, Myanma (sobiq Birma), Xitoy, Hindiston va Nepalda tarqalgan. Soʻzlashuvchilarning umumiy soni 70 mln. kishiga yaqin (1990-yillar oʻrtalari). Bir necha asosiy guruhlarga boʻlinadi (u yoki bu guruhga mansub bulmagan tillar ham bor): lolobirma guruhi Xitoy va Myanmada tarqalgan birma, i, lisu, xani, laxu, nasi va boshqa tillarni oʻz ichiga oladi; tibet guruhi tibet tili va uning laxjalari, tamanggurung tillarini kamrab oladi; kukin aga guruhi manipuri, lushey kabi tillardan iborat, karen guruhi bodo, garo, tipera, kachin kabi koʻplab tillarni qamrab oladi; sharqiy himolay guruqiga Nepal sharqidagi limbu, sunvar kabi tillar, gʻarbiy himolay guruhiga esa Shim. Hindistondagi kanauri, rangkas va boshqa tillar kiradi.

Tibet-birma tillarit. boʻgʻinli amorf tillardan boʻlib, muayyan darajada agglyutinatsiyaga moyilligi bor. Morfemalar, odatda, bir boʻgʻinli boʻlsa ham, baʼzan istisnolar uchraydi. Boʻgʻinlar barqaror qurilishga ega, soʻz boshida qoʻshaloq undoshlar boʻlishi mumkin. Soʻz yasalishida oʻzaklarni qoʻshish ustunlik qiladi. Gapda soʻzlar oʻrtasidagi munosabatlar soʻz tartibi asosida va yordamchi morfemalar orqali ifodalanadi. Yordamchi morfemalar kupincha postpozitiv holatda boʻladi; kesim gapning oxirida keladi.

Ayrim Tibet-birma tillarit. ideografik yoki boʻgʻinli yozuvga ega boʻlsa (nasi, i va ulik tangut), baʼzilar qad, hind yozuvidan kelib chiqqan alifbolardan foydalanadi (tibet, birma, nevar, rong , karen tillari). Xitoydagi va Myanma shim.dagi baʼzi tillar uchun yakindagina lotin alifbosi asosida yozuvlar yaratilgan. Tibet va birma tillaridan boshqa Tibet-birma tillarit. yaxshi oʻrganilmagan.

## Manbalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Luiziana

|  |  |
| --- | --- |
|

|  |
| --- |
| **Luiziana** Louisiana |

 |
| **Shtat** |
|

|  |  |
| --- | --- |
|  |  |
| Luiziana bayrog`i | Luiziana tamg`asi |

 |
| *Shtat laqabi:*
*(Pelican State)* |
|  |
| **Mamlakat** |  AQSH |
| **Poytaxt** | Baton Rouge |
| **Eng yirik shaharlar** | New Orleans2 Baton Rouge2 Shreveport  |
| **Maydon**
   • Butun
   • % suv | AQSh: 31-oʻrinda
134,264 km²
6 %  |
| **Aholi**
   • Butun (2021)
   • Zichlik
   • Senat oʻrinlari
   • Elektoral ovozlari | AQSh: 24-oʻrinda
4,523,628
39.61 kishi/km²
7
9 |
| **YIM**
   • YIM
   • YIM/kishi | AQSh: 24-oʻrinda
$152,944 million
$33,937 |
| **Ittifoqqa kirish**
   • Sana | 18-boʻlib
30-aprel 1812 |
| **Vaqt** | UTC-6 (CST) |
| **Qisqartma** | LA [22] |
| **Shtat guli** | Magnolia
*(Magnolia)* |
| **Shtat daraxti** | Baldcypress
*(Taxodium distichum)* |

**Luiziana** – AQShning janubidagi shtat. Meksika qoʻltigʻi sohilida. Maydoni – 123,6 ming km². Aholisi – 4,46 mln. kishi (2001), yarmidan koʻprogʻi shaharlarda yashaydi. Maʼmuriy markazi — BatonRuj shahri. Eng katta shahri va yirik dengiz porti — Yangi Orlean. Transport yoʻllari yaxshi rivojlangan. Luiziananing sohil qismi botqoqli pasttekislik, shimoli-gʻarbiy qismi sertepa (eng baland joyi 163 m). Iqlimi subtropik, sernam iqlim. Oʻrtacha oylik temperatura 12° dan 27,5°gacha. Yiliga 1100 — 1500 yogʻin yogʻadi. Qaragʻay oʻrmonlari bor.

## Iqtisodiyot

Luiziana — industrial-agrar shtat. Konchilik sanoati rivojlangan. Luiziana AQShda qazib olinadigan neft va tabiiy gazning katta qismini beradi. Neftni qayta ishlash, kimyo, alyuminiy, neft-kimyo sanoatlari rivojlangan. Yogʻochsozlik, qogʻoz, oziq-ovqat, ke-masozlik va kema taʼmirlash, metallsozlik, harbiy sanoat korxonalari, tayyor qismlardan avtomobil yigʻish zavodi bor.

Qishloq xoʻjaligida tovar mahsulotining yarmidan kupi dexdonchilikdan olinadi. Asosiy ekinlari: sholi, paxta, shakarqamish. Qoramol, choʻchqa boqiladi. Baliq ovlanadi. L. shtati 1812-yilda tuzilgan.

## Manbalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Daily Mirror

Daily Mirror (talaffuzi: *Deyli Mirror*; tarjimasi „Kundalik koʻzgu“) — ingliz gazetasi. London, Manchester va Glazgoda chiqadi. 1903-yilda tashkil etilgan. Siyosiy voqealarni yoritishda Leyboristlar partiyasi oʻng qanotining siyosiy-ijtimoiy yoʻnalishiga yaqin turadi. Koʻngilochar va reklama materiallarni koʻp bosadi. Adadi 5 millionga yaqin.

## Adabiyotlar

* OʻzME. Birinchi jild. Toshkent, 2000-yil
# Wear OS

Wear OS|   |
| Dasturchi |
Google |
| OS oilasi |
Android |
| Mavjud dasturlash tili |
rus tili, ingliz tili va bundan ham ko'proq |
| Rasmiy veb-sayt | wearos.google.com |

 Android Wear logotipi (oldingi operatsion tizim nomi)
**Wear OS** (*ilgari Android Wear*) — aqlli soatlar va boshqa taqiladigan qurilmalar uchun yaratilgan Google Android operatsion tizimining versiyasi. Smartfon Android 4.4 va undan yuqori versiyalarida yoki iOS 9.3 versiyasida va aqlli qurilmada ulanganda, Wear OS unga Google Assistant funksiyasini birlashtiradi va kiruvchi bildirishnomalar va ogohlantirishlarni smartfondan taqiladigan qurilmaga olish imkonini beradi.

Platforma 2014-yil 18-martda eʼlon qilindi. Motorola, Samsung, LG, HTC va Asus kabi kompaniyalar Android Wear loyihasida ishtirok etishlarini tasdiqladilar. 2014-yil 25-iyun kuni Google I/O dasturchilar konferensiyasida birinchi Android Wear aqlli soatlari taqdim etildi: Samsung Gear Live va LG G Watch. 2014-yil 3-sentabrda esa IFA 2014 koʻrgazmasida Asusning ZenWatch taqdimoti boʻlib oʻtdi. Motorolaning yumaloq displeyli birinchi soati Moto 360 ham eʼlon qilingan va 2014-yilning kuzida sotuvga chiqarilgan.

Android Wear ham kvadrat, ham dumaloq soatlarga mos keladi (Moto 360).

2015-yil avgust oyida Google rasmiy ravishda iOS operatsion tizimida ishlovchi smartfonlar uchun maxsus mobil ilova chiqarilishini eʼlon qildi, buning yordamida Android Wear asosidagi har qanday aqlli soatlar iPhone bilan sinxronlashtirilishi mumkin.

2018-yil mart oyida operatsion tizim nomi Wear OS ga oʻzgartirildi. Wear OS bir qator funksiya va ilovalar bilan birga Bluetooth, NFC, Wi-Fi, 3G va LTE tarmoqlarini qoʻllab-quvvatlaydi. Terish uslublari yumaloq, kvadrat va toʻrtburchak shakllarni oʻz ichiga oladi.

2022-yil uchun Google Play hisob-kitoblariga koʻra, Wear OS allaqachon 50 million marta oʻrnatilgan.

## Manbalar
# Google Cloud Search

**Google Cloud Search** (ilgari **Google Springboard** nomi bilan tanilgan) sunʼiy intellekt asosida ishlaydigan yordamchi boʻlib, u foydalanuvchilarga tegishli maʼlumotlarni kerakli vaqtda va kerak boʻlganda barcha bogʻlangan Google ilovalari (Docs, Google Drive, Google Calendar, Google Contacts va boshqalar)dagi, jumladan (lekin ular bilan cheklanmagan) Gmail, Google orqali tezda topishga yordam beradi. Shuningdek, u Machine Learning yordamida toʻplangan statistik ehtimollik asosida foydalanuvchilarga “harakat qilinadigan maʼlumotlar va tavsiyalar”ni taqdim etadi.

Shuningdek ushbu xizmat kompaniyalar o'z tizimlariga bog'lash orqali o'z xodimlari uchun ichki manbalardan qulay izlash tizimini taklif etishlari maqsad qilingan. Buning uchun google tomonidan dasturchilar uchun mo'ljallangan API taqdim etilgan. API orqali korxonaning barcha elektron ma'lumotlarini indeksatsiyalar va keyinchalik korxona xodimlari uchun qulay, izlash muhitini yaratish imkoniyati mavjud.

Hozirgi kunda biznes uchun google Start, Standart va Biznes Plus ta'riflarini taklif qiladi va narxlar berilgan imkoniyatlarga qarab farqlanadi.

Springboard shuningdek, veb-sahifalarni yaratish uchun vosita bo'lgan Google Sites bilan integratsiyalashgan. Yangilangan ilova endi foydalanuvchilar oʻrtasidagi hamkorlikni qoʻllab-quvvatlaydi va ularga Google Docs, Calendar va Google Maps kabi xizmatlardan kontent qoʻshish imkonini beradi. Uning ba'zi ilovalari qo'llanmalar va foydalanish yo'riqnomasi (lari) kabi narsalarni tezda yaratish uchun bo'lishi mumkin.

2017-yil fevral oyida Google Springboard Google Cloud Search deb oʻzgartirildi.

## Versiyalar tarixi

Ishga tushirilgan vaqtda (2016-yil 13-iyun) Google oʻzining “Springboard” tizimiga keng miqyosda “Faqat taklif qilish orqali” kirish huquqiga ega edi va hozirda u oʻzining “Early Adopter” dasturidagi ilovalarni yopdi.

## Manbalar
# Google Spaces

|  |
| --- |
| Google Spaces |
|  |
| Ishlab chiquvchi | Google |
| Chiqarilgan sana | 16-may, 2016-yil (2016-05-16) |
| Operatsion tizim | Windows, Mac, Android, iOS |
| Status | Hozirda toʻxtatilgan |
| Janr | Ijtimoiy tarmoq |
| Vebsayt: |  |

Google Spaces guruhlararo muhokamalar oʻtkazish va oʻzaro xabar almashish uchun Google tomonidan ishlab chiqarilgan tarmoq edi. Ushbu ilova Slack kabi oʻzaro kontent almashadigan platforma sifatida ishlab chiqildi. Unda foydalanvuchilar oʻz guruhlari „Space“ larni yaratishadi, doʻstlarini taklif qilishadi va videolar, rasmlar, matnli xabarlarni ulashishadi. Chrome veb-brauzeri, Google qidiruv tizimi, YouTube video ulashish platformasi kabi Google servislari ushbu ilova bilan oʻzaro bogʻlangan. Google Spaces 2016-yil 16-mayda ishga tushirilgan va Windows, Mac, Android va iOS tizimlari uchun chiqarildi. Ushbu ijtimoiy tarmoq loyihasi 2017-yil 17-aprelda toʻxtatildi. Keyinchalik Spaces Google Chat platformasiga qoʻshimcha funksionallik sifatida qoʻshildi.

## Tarix

2016-yil 16-may kuni direktor Lyuk Vroblevski Spaces ilovasini „kichik guruhlar oʻrtasida almashinuvlar“ ilovasi sifatida ommaga tanishtirdi. 2017-yil 16-fevralda, Google Spaces tarmogʻi 2017-yil 17-aprelda toʻxtatilishini eʼlon qildi.

Shu yili 3-martda, Google foydalanuvchilar „Space“ larni faqat chop etishi, koʻrishi va oʻchirishi mumkinligini, biroq ortiq yangi „Space“ lar yarata olmasligini eʼlon qildi.

## Xususiyatlari

Spaces guruh aʼzolari oʻrtasida suhbat oʻtkazish va xabar almashish imkonini beradi. Foydalanuvchilar suhbatlarni „Space“(kichik guruhlar) yaratib, soʻng doʻstlarini qoʻshilishga taklif qilish orqali boshlashadi. „Space“ ga kirganingizdan soʻng, ekranning pastki qismida chat xonasiga havolalar, rasmlar va boshqa tarkiblarni joylashtirish uchun panel mavjud. Shuningdek, foydalanuvchilar uchun guruhda qanday suhbatlar ketayotganini koʻrish imkoniyati ham yaratilgan.

Google Chrome, Google Qidiruv va YouTube kabi Google mahsulotlari Spaces ilovasiga integratsiya qilingan. Bu foydalanuvchilarga ilovadan chiqmasdan maqolalar, videolar va rasmlarni topish va oʻzaro almashish imkonini beradi. Roʻyxatdan oʻtish uchun Google hisobi boʻlishi kerak.

Quyidagilar foydalanuvchi suhbat guruhlarida baham koʻrishi mumkin boʻlgan post turlari edi:

* Havolalar – avtomatik ravishda oʻrnatilgan media URL manzillari.
* Videolar – YouTube videolari mobil foydalanuvchilar uchun integratsiya qilingan. Biroq, kompyuter foydalanuvchilari bevosita YouTube maʼlumotlar bazasida qidirishlari va yaqinda koʻrilgan videolarini ulashishlari mumkin edi.
* Fotosuratlar – Bir nechta rasmni yuklashni qoʻllab-quvvatlagan holda, foydalanuvchilar toʻgʻridan-toʻgʻri oʻzlarining kameralari yoki Google Photos orqali suratlar joylashtirishlari mumkin edi.
* Matn – formatlashsiz yozilgan oddiy matn.

## Manbalar
# Google Sync

**Google Sync -** bu Google tomonidan taqdim etilgan fayllarni sinxronlashtirish xizmati boʻlib, u Gmail, Google Contacts va Google Calendar, Pochta, Taqvim va Manzillar kitobi kabi ilovalardagi maʼlumotlarni shaxsiy kompyuter va mobil qurilma kabi turli xil qurilmalarda bulut yordamida sinxronizatsiyalash imkonini beradi. U Microsoft® Exchange ActiveSync® xizmatidan foydalanuvchilarga Google Apps pochtasi, kontaktlari va taqvimlarini mobil qurilmalari bilan sinxronlashiga imkon berish uchun foydalangan, bunda foydalanuvchilar kiruvchi xabarlar va bo'lajak uchrashuvlar uchun ogohlantirishlarni o'rnatishi yoki sozlashi mumkin. Google Sync kompyuter, Masalan, Linux, Android, BlackBerry, Symbian S60, iPhone, iPad, Windows Mobile va boshqa qurilmalar bilan ishlash ikoniyatiga ega. Google Sync 2009-yilning fevralida ommaviy tarzda taqdim qilingan va 2012-yil dekabrida shaxsiy foydalanuvchilar uchun xizmat ko'rsatish toʻxtatilgan. Biznes egalar uchun esa pulli tarzda xizmat taklif etiladi. Lekin, 14 kunlik tekin foydalanish imkoniyati ham mavjud. Masalan, iPhone va iPad foydalanuvchilari Apple Mail ilovasida oʻzlarining Gmail xabarlarini va Apple Taqvimdagi Google Taqvim voqealarini olish uchun Microsoft Exchange tizimiga kiritish imkoniyati mumkin. Administrator sifatida siz ushbu qurilmalarda xavfsizlik siyosatlarini joriy qilishingiz mumkin.

## Xususiyatlari

Google Sync ikki tomonlama xizmat edi. Bitta qurilmada kiritilgan oʻzgarishlar foydalanuvchining Google hisobiga zaxiralanadi. Xuddi shu Google hisobiga ega qurilmalardagi boshqa barcha Google maʼlumotlari ham avtomatik ravishda sinxronlashtiriladi. Agar foydalanuvchining mobil qurilmasi yoʻqolsa, maʼlumotlar xavfsiz tarzda saqlanadi.

Google Sync koʻplab Android, iOS, BlackBerry, Palm, Pocket PC qurilmalari va Microsoft Outlook bilan havodan uzluksiz sinxronlashni taʼminladi.

* Android - Gmail, Odamlar yoki Google kalendar istalgan kombinatsiyasini zaxiralash va sinxronlashtirishni imkoniyati. Sozlash
* iPhone, iPad, iPod Touch yoki Windows Mobile - Pochta, Kontaktlar yoki Kalendarning istalgan kombinatsiyasini sinxronlashtirishni tanlang. Sozlash
* BlackBerry - Google Contacts va Google Calendar -ni o'rnatilgan Manzillar kitobi va Taqvim ilovalari bilan sinxronlashni tanlang. Sozlash
* Ko'pgina boshqa mobil telefonlar - Google kontaktlarini o'rnatilgan manzillar kitobi ilovasiga simsiz sinxronizatsiya. Sozlash

## Manbalar
# Rigveda

**Rigveda** (sanskr.- madhiyalar vedasi) – Rigvedaning qadimiy hindlar madaniyatida, shuningdek, umumhind – yevropa madaniyatidagi oʻrnini tushunish uchun kitobning asli paydo boʻlish tarixiga nazar solish lozim. Oriy qabilalarining koʻchib kelishlari koʻp asrlarga choʻzilgan va juda keng miqyosni qamrab olgan uzoq jarayon boʻlgan. Rigvedada bu qabilalarning Hindistonga koʻchib kelishlaridan oldingi harakatlari haqida aniq esdaliklar uchramaydi. Ammo oriylar bu yerda birinchi paydo boʻlganlarida ularda faqatgina jang aravalari emas, balki xudolarga aytilgan, ularning jangovar ruhini qoʻllab-quvvatlagan, ularning dushman ustidan gʻalaba qilishlari, shon-shuhrat, boylik, erkak avlod qoldirish, taraqqiy etish uchun boʻlgan intilishlarini aks ettirgan madhiyalar ham bor edi. Bu madhiyalar ruhoniy oilalarida ogizdan-ogʻizga, avloddan avlodga uzatildi. Rigvedada zardushtiylikning muqaddas kitobi Avesto bilan juda hamoxang afsona va marosimlar bor. Baʼzi noaniq afsonaviy shaxslar bu ikki manbani bir-biri bilan qiyoslash yordamida ayon boʻladi. Rigveda yagona asar, toʻplam sifatida Hindiston hududida, asosan, Panjobda, Hind daryosi havzasida mujassam boʻldi. Hindiston tarixi boʻyicha qadimiy sana hisoblanmish mil. av. VI asr buddizmning paydo boʻlishi bilan bogʻliq. Vedalar esa undan ancha avval qayd etilgan. Shunday qilib, Rigveda Shimoliy Hindistonda mil.av. ikkinchi – birinchi mingyilliklarda yuz bergan voqealar haqida maʼlumot beruvchi yagona manba boʻlib qolmoqda. Bu yodgorlik juda noyob boʻlganligi sababli u faqat oʻzini-oʻzi sharxlaydi. Veda-"muqaddas bilim", R. – „madhiyalar vedasi“ maʼnolarini beradi. Veda oʻsha davrda yashagan insonning oʻzi va uni oʻrab turgan olam: xudolar, jin-shaytonlar, fazo, marosimlar, ijtimoiy tuzum, milliy qadriyatlar va boshqalar haqidagi bilimining barchasini oʻz ichiga oladi. Rigveda xudolarga aytilgan madhiyalarning toʻplami, yaʼni diniy yodgorlik boʻlib, uning mualliflari, rishi kuylovchilarning asosiy vazifalari xudolarni oriylar tomoniga ogʻdirish boʻlgan. Ular madhiyalarni kuylab xudolarni maqtaganlar, ularning qahramonlik va sharaflarini ulugʻlaganlar, ularni qurbonlik keltirish marosimlariga taklif etganlar va shundan soʻng ularni oriylarni qoʻllab-quvvatlash hamda hayot farogʻatlarini ato etishlarini soʻraganlar. Xudolarga taʼsir etishning eng asosiy yoʻli – ularga madhiya aytish boʻlgan. Rigveda qadimgi yunon dostonlari „Iliada“ va „Odisseya“ning birgalikdagi umumiy hajmiga teng keladi.

## Manbalar

## Adabiyotlar

* Najmiddinov J., Karimov J., Turdiyeva D.*. Dinshunoslik. Qomusiy lugʻat*. Imom Buxoriy xalqaro markazi nashriyoti, 2017 — 480-bet. ISBN 978-9943-5105-3-1.
# Walt Disney Pictures

Walt Disney Pictures|  |
| Turi |
shoʻba |
| Tarmogʻi |
Kino |
| Egasi |
Walt Disney Studios (The Walt Disney Company) |
| Qachon asos solingan |
16-oktyabr, 1923-yil (1923-10-16) (Walt Disney Productions sifatida) 1-aprel, 1983-yil (1983-04-01) (Walt Disney Pictures sifatida) |
| Joylashuvi |
500 South Buena Vista Street koʻchasi Burbank, Kaliforniya,  AQSH |
| Hududiy xizmati |
umumjahon |
| Asoschi(lari) |
Walt Disney Roy O. Disney |
| Prezidenti |
Sean Bailey |
| Mahsulot(lar)i |
Filmlar animatsion filmlar |
| Vebsayti | movies.disney.com |

**Walt Disney Pictures** – AQSh kinostudiyasi. 1923-yilning 16-oktyabrida tashkil etilgan. Walt Disney Studios kinokompaniyasi tarkibiga kiradi. Bosh ofisi Kaliforniya shtatining Burbank shahrida joylashgan.

## Yana qarang

* The Walt Disney Company
* Walt Disney Studios Motion Pictures
* Walt Disney Animation Studios

## Manbalar

## Havolalar

* Rasmiy sayti (inglizcha)
# Drama

**Drama** (qadimgi yunoncha: drama — „harakat“) — badiiy adabiyotning 3 asosiy turlaridan biri hisoblanadi (epos, lirika bilan bir qatorda). Drama teatrda ham mavjud. Syujetlilik, harakatlarning ziddiyatga asoslanishi va ularning sahna, epizodlarga boʻlinishi, bayonning yoʻqligi, aktyor va aktrisalar munosabatlarining oʻzaro soʻzlashuviga asoslanishi Dramaning oʻziga xos xususiyatidir. Ijtimoiy (aniq tarixiy va umuminsoniy) muammolarni aks ettiruvchi dramatik ziddiyatlar qahramonlarning xatti-harakatlarida, avvalo dialog va monologlarda ifodalanadi. Drama matni koʻrishga (imo-ishora, harakat), shuningdek, eshitishga moʻljallanadi; u sahnaviy makon, zamon va teatr texnikasi (mizanssenalar qurilishi) imkoniyatlariga ham muvofiq keladi. Drama adabiy asar sifatida aktyor, rejissyor tomonidan sahnada oʻz talqinini topadi. Drama tufayli teatr sanʼati yuzaga kelgan va u kino sanʼati uchun ham asos boʻlgan (qarang Kinodramaturgiya).

Drama janrlari: tragediya, komediya, drama (janr sifatida) va tragikomediyalardir. Dramaturgiya janrlaridan biri. Maʼrifatparvarlik davri (Didro, Lessing)dan boshlab Drama badiiy adabiyotning yetakchi janrlaridan biriga aylangan. Unda insonning ziddiyatli hayoti ifodalanadi. Tarixiy Dramaga fojiaviylik xos. Oʻzbek dramaturgiyasi XX asr boshlarigacha ogʻzaki shaklda mavjud edi. XX asrning 1-yarmida dastlabki yozma milliy sahna asarlari yaratildi: „Padarkush yoki oʻqimagan bolaning holi“ (Behbudiy), „Toʻy“ (Nusratulla Qudratulla va Hoji Muʼin), „Boy ila xizmatkor“, „Koʻknor“, „Mazluma xotin“ (Hoji Muʼin), „Juvonmarg“, „Axmoq“ (Abdulla Badriy), „Baxtsiz kuyov“ (Abdulla Qodiriy), „Zaharli hayot“, „Ilm hidoyati“ (Hamza), „Pinak“, „Advokatlik osonmi?“ (Avloniy) va b. Bular Drama janri imkoniyatlarini oʻzida toʻla ifodaladi. 20—30-yillarda oʻzbek dramaturgiyasi Gʻulom Zafariy, Fitrat, Choʻlpon, Ziyo Said, Sobir Abdulla va b. dramaturglar ijodi tufayli yanada rivojlandi. 40-yillar dramaturgiyasi Ikkinchi jahon urushi va urushdan keyingi davr voqealariga muvofiq taraqqiy etdi. Zamonaviy dramatik asarlarda oʻzbek xalqi tarixi, buyuk siymolar koʻproq yoritildi. Hamid Olimjon, Izzat Sulton, Uygʻun, Shayxzoda kabilar insonparvarlik va vatanparvarlik ruhi bilan sugʻorilgan „Muqanna“, „Jaloliddin“, „Alisher Navoiy“, „Mirzo Ulugʻbek“ kabi tragediya va dramalar yaratdilar. Oʻzbek dramaturgiyasining yetuk namunalari bu janrning eng yaxshi anʼanalari asosida yaratildi. Dramada davr muammolari va hayotiy ziddiyatlarni ichki ruhiy kechinmalar asosida ifodalash oʻzbek sahna asarlarining yetakchi xususiyatiga aylandi. Abdulla Qahhorning „Shohi soʻzana“, „Tobutdan tovush“, I. Sultonning „Imon“, Uygʻunning „Parvona“, Oʻ. Umarbekovning „Qiyomat qarz“ pyesalari shular jumlasidan.

## Adabiyotlar

* OʻzME. Birinchi jild. Toshkent, 2000-yil
* Belinskiy V. G., Tanlangan asarlar, T., 1955; Rahmonov M., Oʻzbek teatri tarixi (XVIII asrdan XX asr avvaligacha), T., 1968; Imomov B., Joʻrayev Q., Hakimova H., Oʻzbek dramaturgiyasi tarixi, T., 1995.
# Trivium

"TRIVIUM" (lot. trivium — uch yoʻlning kesishgan joyi) — oʻrta ayerlardagi "etti erkin sanʼat"ntg boshlangʻich va asosiy bosqichi. Unda fammatika, ritorika, dialektika oʻqitilib, taʼlim oluvchilar nisbatan murakkab — kvadrivium bosqichiga tayyorlangan. T.da oʻrganiladigan 3 va kvadriviumda oʻqitiladigan 4 fan (arifmetika, geom., astronomiya, musiqa) "etti erkin sanʼat" ni tashkil etgan hamda taʼlim oluvchilarga ensiklopedik bilim berishni nazarda tutgan.

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Farmatsiya

**Farmatsiya** (yunoncha: pharmakeia — dori; dori ishlatish) — dori vositalari va tibbiy buyumlar yaratish boʻyicha izlanishlar, tadqiqotlar, shuningdek, ularni ishlab chiqarish, tayyorlash, sifatini nazorat qilish, standartlash usullari, davlat roʻyxatidan oʻtkazish, saqlash, ular haqida axborot berish, dorixona va davolash muassasalariga yetkazib berish va sotish kabi vazifalarni oʻz ichiga oladigan ilmiy-amaliy faoliyatlar majmui. XVIII asrga kelib farmatsiya fan sifatida shakllandi. Farmatsiya farmakologiya bilan birga dorivor moddalar haqidagi fanni tashkil etadi. Farmatsiyaga farmatsevtik kimyo, dori turlari va dorivor preparatlar texnologiyasi, farmakognoziya, farmatsiyani tashkil etish va uning iqtisodiy, sud kimyosi kabi ixtisoslik fanlari kiradi. Dorilar taʼsiri, dori turlari, ularni qabul qilish usullari, tayyorlash texnologiyasi va boshqa omillar taʼsirini farmatsiyaning bioformatsiya yoʻnalishi oʻrganadi.

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |